CELEX: 62007TN0414
Language: mt
Date: 2007-11-19 00:00:00
Title: Kawża T-414/07: Rikors ippreżentat fid- 19 ta' Novembru 2007 — Euro-Information vs L-UASI (Rappreżentazzjoni ta' id li żżomm karta bi tliet triangoli)

26.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 22/45
            
         Rikors ippreżentat fid-19 ta' Novembru 2007 — Euro-Information vs L-UASI (Rappreżentazzjoni ta' id li żżomm karta bi tliet triangoli)
   (Kawża T-414/07)
   (2008/C 22/85)
   Lingwa tal-kawża: Il-Franċiż
   Partijiet
   
      Rikorrent: Société Européenne de traitement de l'Information (Euro-Information) (Strasburg, Franza) (rappreżentanti: P. Greffe u M. Chaminade, avocats)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   Talbiet tar-rikorrenti
   
               —
            
            
               annullament tad-deċiżjoni ta' l-Ewwel Bord ta' l-Appell ta' l-UASI, tas-6 ta' Settembru 2007, kawża R-290/2007-1, safejn rrifjutat ir-reġistrazzjoni ta' l-applikazzjoni tagħha għal trade mark Komunitarja Nru 5 225 776 għal parti mill-prodotti u servizzi mitluba fil-klassijiet 9, 35, 36, 38 u 42;
            
         
               —
            
            
               reġistrazzjoni ta' l-applikazzjoni għal trade mark Komunitarja Nru 5 225 776 għal prodotti u s-servizzi kollha mitluba.
            
         Motivi u argumenti prinċipali
   
      Trade mark Komunitarja kkonċernata: Trade mark figurattiva komposta minn rappreżentazzjoni ta' id li żżomm karta segwita bi tliet triangoli suwed għal prodotti u servizzi tal-klassijiet 9,35, 36, 38 u 42 (applikazzjoni Nru 5 225 776)
   
      Deċiżjoni ta' l-eżaminatur: Rifjut parzjali ta' reġistrazzjoni
   
      Deċiżjoni tal-Bord ta' l-Appell: Ċaħda tar-rikors
   
      Motivi invokati: Ir-rikorrenti ssostni li, kuntrarjament għal dak li l-Bord ta' l-Appell ta' l-UASI kkonstata fid-deċiżjoni kkontestata, il-komponenti tat-trade mark li r-reġistrazzjoni tagħha ġiet parzjalment irrifjutata huma distintivi u arbitrarji fir-rigward tal-prodotti u tas-servizzi mitluba u, għaldaqstant, l-użu flimkien tagħhom għandu wkoll jiġi kkunsidrat bħala distintiv u arbitrarju.